CELEX: C2006/143/44
Language: fi
Date: 2006-06-17 00:00:00
Title: Asia C-168/06: Ennakkoratkaisupyyntö, jonka Wojewódzki Sąd Administracyjny w Łodzi on esittänyt  29.3.2006  — Ceramika Paradyż sp. z oo v. Dyrektor Izby Skarbowej w Łodzi

17.6.2006   
            
            
               FI
            
            
               Euroopan unionin virallinen lehti
            
            
               C 143/24
            
         Ennakkoratkaisupyyntö, jonka Wojewódzki Sąd Administracyjny w Łodzi on esittänyt 29.3.2006 — Ceramika Paradyż sp. z oo v. Dyrektor Izby Skarbowej w Łodzi
   (Asia C-168/06)
   (2006/C 143/44)
   Oikeudenkäyntikieli: puola
   Ennakkoratkaisua pyytänyt tuomioistuin
   Wojewódzki Sąd Administracyjny w Łodzi
   Pääasian asianosaiset
   
      Kantaja: Ceramika Paradyż sp. z oo
   
      Vastaaja: Dyrektor Izby Skarbowej w Łodzi
   Ennakkoratkaisukysymykset
   
               1.
            
            
               Sulkeeko jäsenvaltioiden liikevaihtoverolainsäädännön yhdenmukaistamisesta 11 päivänä huhtikuuta 1967 annetun ensimmäisen neuvoston direktiivin 67/227/ETY (1) 2 artiklan toinen kohta, luettuna yhdessä jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY (2) 2 artiklan, 10 artiklan 1 kohdan a alakohdan ja 10 artiklan 2 kohdan kanssa, pois sen mahdollisuuden, että jäsenvaltiot asettavat arvonlisäverovelvollisille velvollisuuden maksaa lisäveron, joka vastaa 30 prosenttia siitä määrästä, jolla vero oli asetettu liian pieneksi, tai 30 prosenttia siitä määrästä, jolla verovelvollisen ilmoittama hyvitettävä verojen erotus tai hyvitettävä veron määrä oli asetettu liian suureksi tai jolla seuraavalle laskenta-ajanjaksolle siirretty veron ylijäämä asetettiin maksettavaan liikevaihtoveroon nähden liian suureksi, kun todetaan, että arvonlisäverovelvollinen
               
                           a)
                        
                        
                           on ilmoittanut antamassaan veroilmoituksessa verovelan, joka on pienempi kuin verovelan määrä, tai
                        
                     
                           b)
                        
                        
                           on ilmoittanut veroilmoituksessa hyvitettävän verojen erotuksen tai hyvitettävän veron määrän, joka on suurempi kuin sille kuuluva määrä, tai
                        
                     
                           c)
                        
                        
                           on ilmoittanut veroilmoituksessa hyvitettävän veron määrän ja arvonlisäverovelan välisen erotuksen siirrettäväksi seuraavalle kuukaudelle, tai
                        
                     
                           d)
                        
                        
                           on ilmoittanut veroilmoituksessa hyvitettävän verojen erotuksen määrän tai hyvitettävän veron määrän ja on saanut tämän määrän, vaikka hänen olisi pitänyt ilmoittaa verovirastolle maksettavan verovelan määrä, tai
                        
                     
                           e)
                        
                        
                           ei ole antanut veroilmoitusta eikä ole maksanut verovelkaa?
                        
                     
         
               2.
            
            
               Voivatko neuvoston kuudennen direktiivin 27 artiklan 1 kohdassa tarkoitetut ”erityistoimenpiteet” niiden ominaispiirteet ja tavoitteet huomioon ottaen tarkoittaa mahdollisuutta asettaa arvonlisäverovelvolliselle veroviranomaisen päätöksellä verovelka, kun todetaan objektiivinen tosiasia, että verovelvollinen on ilmoittanut liian pienen verovelan tai liian suuren hyvitettävän verojen erotuksen tai hyvitettävän veron määrän?
            
         
      (1)  EYVL 71, 14.4.1967, s. 1301.
   
      (2)  EYVL L 145, 13.6.1977, s. 1.